open-index/open-wikipedia-markdown huggingface dataset:
Նոա Բաումբախ

**Նոա Բաումբախ** (, ), ամերիկացի կինոռեժիսոր և սցենարիստ. Օսկար, Ոսկե գլոբուս և BAFTA մրցանակների հավակնորդ։

## Վաղ տարիներ
Բաումբախը՝ չորս երեխաներից երրորդը, ծնվել է Բրուքլինե-ում, Նյու Յորքում։ Գրող և կինոքննադատ Ջոնաթան Բաումբախի (1933-2019) 
 և  «The Village Voice» թերթի քննադատ Ջորջիա Բրաունի որդին է։

Նրա հայրը հրեա էր, մայրը՝ բողոքական։
Նրա հոր ծնողներն են նկարիչ Հարոլդ Բաումբախը (1903—2001) և ուսուցիչ Իդա Զակհեյմը (1906-2002), բնիկ Նյու Յորքից, սերում են Ավստրո-Հունգարական կայսրություն ներգաղթյալ ընտանիքներից (պապ և  տատիկ)։

Ավարտել է Վասար քոլեջը, որտեղ  1991 թվականին ստացել է անգլերենի բակալավրի կոչում։

## Կարիերա
Բաումբախն իր դեբյուտը կինեմատոգրաֆում կատարել է 24 տարեկանում՝ գրելով և այնուհետև բեմադրելով «Մոռացիր և հիշիր» ֆիլմը, որն ակնթարթորեն մեծ հաջողություն է ունեցել կինոքննադատների շրջանում։

Երիտասարդ կինոռեժիսորի հիմնական հաջողությունը եղել է 2005 թվականին, երբ նրա կիսակենսագրական կատակերգական դրաման՝ «The Squid and the Whale» ֆիլմը թողարկվել է ամերիկյան էկրաններին. սա նրա միայն չորրորդ գեղարվեստական ֆիլմն էր որպես ռեժիսորի, բայց Բաումբախը արժանանում է հեղինակավոր մրցանակի Օսկարի անվանակարգում օրիգինալ սցենարի համար։ 2007 թվականին ռեժիսորը թողարկում է կատակերգական դրամա, որը կոչվում էր «Մարգոն հարսանիքի ժամանակ»  (Նիկոլ Քիդմանը, Ջեք Բլեքը գլխավոր դերերում)։ 2009 թվականին թողարկվել է «Գրինբերգ» ֆիլմը գլխավոր դերակատար Օմ Բեն Սթիլերի մասնակցությամբ։ Ֆիլմում նկարահանվել են նաև Ջենիֆեր Ջեյսոն Լին և Գրետա Գերվիգը։ Նրա հաջորդ ֆիլմը՝ «Քաղցր Ֆրենսիս»-ը, ստացել է «Ոսկե գլոբուս» անվանակարգը՝ «Կանանց լավագույն դերի» համար (Գրետա Գերվիգ)։ Բաումբախի համար իսկական հաղթանակ է դարձել «Ամուսնական պատմություն» ֆիլմը, որի համար նա ստացել է «Ոսկե գլոբուս», BAFTA անվանակարգերը (Օսկարմրցանակ) Լավագույն օրիգինալ սցենարի համար, ինչպես նաև «Օսկար» մրցանակ՝ Լավագույն ֆիլմ անվանակարգում։ Գլխավոր դերերում նկարահանվել են Սքարլեթ Յոհանսոնը և Ադամ Դրայվերը, որը նախկինում նկարահանվել էր ռեժիսորի մոտ։ Երկու դերասաններն էլ առաջադրվել են հեղինակավոր մրցանակների ֆիլմում իրենց դերի համար։

«Մադագասկար 3» մուլտֆիլմի սցենարի հեղինակներից մեկն է։

## Անձնական կյանք
2005 թվականին Բաումախն ամուսնացել է դերասանուհի Ջենիֆեր Ջեյսոն Լիի հետ։
Նրանց որդին՝ Ռոմեր Էմանուել Բաումբախը, ծնվել է 2010 թվականի մարտի 17-ին։ 2010 թվականի նոյեմբերին Լին ամուսնալուծության դիմում է ներկայացրել՝ որպես պատճառ նշելով «անհաշտ տարաձայնությունները»։ Ամուսնալուծության գործընթացն ավարտվել է 2013 թվականի սեպտեմբերին։

2011 թվականից Բաումբախը հարաբերություններ ունի դերասանուհի և սցենարիստ Գրետա Գերվիգի հետ։ 2019 թվականի մարտին ծնվել է  նրանց որդին է՝ Հարոլդ Ռալֆ Գերվիգ Բաումբախը։

## Ծանոթագրություններ

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի կինոսցենարիստներ
Անտեսանելի մարդ (Ռալֆ Էլլիսոնի վեպ)

***Անտեսանելի մարդ*** (), ամերիկացի գրող Ռալֆ Էլլիսոնի վեպը, որն առաջին անգամ լույս է ընծայվել 1952 թվականին Random House հրատարակչության կողմից։ Գրքում արծարծվել են մի շարք հիմնախնդիրներ, որոնց բախվել են աֆրոամերիկացիները 20-րդ դարի սկզբներին։ Վեպը 1953 թվականին շահել է գեղարվեստական լավագույն գրքի համար սահմանված ԱՄՆ ազգային մրցանակը։ Այդպիսով՝ Ռալֆ Էլլիսոնը դարձել է այդ գրական բարձր պարգևին արժանացած առաջին աֆրոամերիկացի գրողը։
  
1998 թվականին *Modern Library* ընկերությունն իր պատրաստած «20-րդ դարի անգլալեզու 100 լավագույն վեպեր» ցանկում *Անտեսանելի մարդ* երկին հատկացրել է 19-րդ տեղը։ *[[Թայմ]]* ամսագիրն էլ այդ ստեղծագործությունը ներառել է 1923-ից մինչև 2005 թվականի համար իր կազմած անգլալեզու 100 լավագույն վեպերի ցանկում՝ բնորոշելով այն որպես առավել չափով «20-րդ դարի ամերիկյան տիպական պիկարեսկ» ("the quintessential American picaresque of the 20th century"), քան թե՝ «ռասայական վեպ» կամ էլ bildungsroman: Մալկոլմ Բրեդբերին և Ռիչարդ Ռուլանդը բարձր են գնահատել էքզիստենցիալ հայեցակարգն ու կաֆկայատիպ աբսուրդայնության դրսևորումը վեպում (an existential vision with a "Kafka-like absurdity"): *[[The New York Times]]*-ում տեսակետ է հայտնվել, որ Բարաք Օբաման իր հիշողությունների գիրքը՝ 1995 թվականին լույս տեսած *[[Dreams from My Father]]*-ը մեդելավորել, կերպավորել է Էլլիսոնի այս վեպի հիման վրա։

2017 թվականի հոկտեմբերին հայտարարվել է, որ հեռարձակող Hulu ընկերությունը պատրաստվում է հեռուստասերիալ նկարահանել *Անտեսանելի մարդ* վեպի հիման վրա։

## Ծանոթագրություններ

## Արտաքին հղումներ
* Ralph Ellison, 1914–1994: His Book ''Invisible Man'' Won Awards and Is Still Discussed Today  (VOA Special English).
* Full text of ''The Paris Review'' 1955 interview with Mr. Ellison .
* ''New York Times'' article on the 30th Anniversary of the novel's publication—includes an interview with the author.
* Teacher's Guide at Random House.
* ''Invisible Man'' study guide, themes, quotes, character analyses, teaching resources.

Կատեգորիա:1952 վեպեր
Կատեգորիա:Ամերիկյան վեպեր
Կատեգորիա:1952 թվականի ամերիկյան վեպեր
Նոսթրոմո

**«Նոսթրոմո»** (, 1904), 20-րդ դարի ամերիկացի գրող Ջոզեֆ Քոնրադի՝ 1904 թվականին լույս տեսած վեպը, որտեղ պատկերված է հարավամերիկյան Կոստագունա հորինված պետության ազատագրական պայքարը։ Վեպն սկզբնապես մաս առ մաս լույս է ընծայվել *T.P.'s Weekly* ամենշաբաթյա հանդեսի ամենամսյա գրական հավելվածներում։

Այս երկում հեղինակի ուշադրության կենտրոնում իմպերիալիզմի և դրա քայքայիչ ազդեցության հիմնախնդիրներն են, ազդեցություն, որը ներգործում է նույնիսկ այնպիսի լավ մարդկանց վրա, ինչպիսին վեպի գլխավոր հերոսն է՝ նավաստի Նոսթրոմոն։ Վեպում նկարագրված իրադարձությունները բնորոշ են թույլ զարգացած երկրների քաղաքական կյանքին։

1998 թվականին *Modern Library* ընկերությունն իր պատրաստած «20-րդ դարի անգլալեզու 100 լավագույն վեպեր» ցանկում «Նոսթրոմո»-ին հատկացրել է 47-րդ տեղը։ Այն հաճախ է բնորոշվում որպես Քոնրադի լավագույն ստեղծագործություններից մեկը։ Ֆրենսիս Սքոթ Ֆիցջերալդն ասել է,  որ ինքն առավել շատ կցանկանար «Նոսթրոմո»-ի հեղինակը լինել, քան որևէ այլ վեպի ("I'd rather have written *Nostromo* than any other novel.")։

## Մշակութային ազդեցություն

Վեպի գլխավոր հերոսի անունն ու հորինված քաղաք Սուլաքոյի անվանումն օգտագործվել են կինոռեժիսոր Ռիդլի Սքոթի «Օտարը» և Ջեյմս Քեմերոնի «Օտարները» գիտաֆանտաստիկ ֆիլմերում՝ որպես տիեզերանավերի անվանումներ։ Գլխավոր հերոսի անունն ու վեպի հեղինակի ազգանունն օգտագործվում են նաև Warhammer 40000 մտացածին աշխարհում։

«Նոսթրոմո» գիրքը կիրառվում է *«Գաղութ»* հեռուստասերիալում՝ գաղտնագրված հաղորդագրություններ փոխանցելու համար, որոնք օգտագործվում են մարդկությանը կաշկանդող ինչ-որ անհայտ եկվորների սահմանած գաղութային վարչակարգի դեմ պայքարելու նպատակով։

## Ծանոթագրություններ

## Գրականություն
* Thomas L. Jeffers, "The Logic of Material Interests in Conrad's *Nostromo*", *Raritan* (Fall 2003), pp.&nbsp;80–111.
## Արտաքին հղումներ

* https://standardebooks.org/ebooks/joseph-conrad/nostromo
* 
* Essays and annotated text for ''Nostromo'' at Nostromo Online
* ''Nostromo'' at Google Books
* Analysis and commentary  at Modernism Lab Essays (Yale)
* https://www.academia.edu/14500655/MAURICE_H._HERVEY_Wollongong_Headmaster_Novelist_and_1890s_Chilean_Civil_War_Correspondent_for_The_Times_and_the_inspiration_for_many_of_the_scenes_in_Joseph_Conrad_s_Nostromo

Կատեգորիա:1904 վեպեր
Կատեգորիա:Էկրանավորված բրիտանական վեպեր
Կատեգորիա:Ամերիկյան վեպեր
Պիրս Գանոն

**Պիրս Գանոն** (; ), ամերիկացի դերասան։ Առավել հայտնի դերը Սիդայի դերն է «Ժամանակի հանգույց» ֆիլմում և Իտանա Վուդսայի դերը «Մարդկային ցեղը» սերիալում։

## Կենսագրություն
Պիրս Գանոնը ծնվել է 2005 թվականի հուլիսի 25-ին Ատլանտայում՝ Ջորջիայում։ Պիրսը ունի փոքր երեք եղբայր և մեկ քույր, որոնցից մեկը դերասան Սթիլ Գանոնն է։ Ներկայում Պիրսը ընտանիքի հետ միասին ապրում է Կեննեսոյում՝ Ջորջիայում։

Պիրսը կինոյում դեբյուտել է 2010 թվականին՝ խաղալով ոչ մեծ դերեր «Խենթեր» և «Տան ճանապարհը» ֆիլմերում։ 2012 թվականին խաղացել է «Մի ծառի բլուրը» սերիալի 7 էպիզոդներում և «Ժամանակի հանգույց» ֆիլմում։ 2013 թվականին հայտնվել է «Մեծ որոտ» հեռուստաֆիլմում։ 2014 թվականին հնչունավորել է Թիագո թութակին՝ «Ռիո 2» մուլտֆիլմում, նաև խաղացել է «Ցանկանում եմ լինել այստեղ» և «Սուրբ Ծննդյան հրաշք» ֆիլմերում։ 2014 թվականից մինչև 2015 թվականը խաղացել է «Մարդկային ցեղը» սերիալի գլխավոր դերերից մեկում։ 2015 թվականին նկարահանվել է «Ապագայի երկիր» ֆիլմում։ 2017 թվականին խաղացել է «Թվին Պիկս»-ի նոր եթերաշրջանում։

Գանոնը ճանաչվել է լավագույն դերասաններից մեկը՝ մինչև քսան տարեկան։

## Ֆիլմագրություն

## Մրցանակներ և նոմինացիաներ

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի հնչյունավորողներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Երեխա դերասաններ
Կատեգորիա:Հնչյունավորողներ
Ջղախոտազգիներ

**Ջղախոտազգիներ** (), խուլեղինջածաղկավորների կարգի երկշաքիլ բույսերի ընտանիք, որն իր մեջ ներառում է մոտ 120 ցեղ և 1615 տեսակ, որոնք դասակարգվում են 12 ցեղախմբերում։ Ընտանիքի ներկայացուցիչները միամյա կամ բազմամյա խոտաբույսեր են, որոնք տարածված են ամբողջ աշխարհում։

## Կենսաբանական բնութագիր
Որոշ ներկայացուցիչների ցողունները թույլ են զարգացած, այնպես որ տերևները, որոնք մեծ մասամբ չեն ներկայացնում խորը մասնատում տերևաթերթիկներում և կոթունի մեջ, լինում են հավաքված արմատամերձ վարդակում։ Այլ ներկայացուցիչների մոտ ցողունները զարգացած են, ճյուղավորված և խիտ ծածկված նեղ տերևներով։ Կոթատերևիկ չունեն։

Ծաղիկները փոքր են, ոչ շատ նկատելի, հազվադեպ առանձին (Ափնաբույսերի մոտ), մեծ մասամաբ հավաքվում են խիտ հասկերով կամ գլխիկներով, որոնք բարձրանում են տերևների վարդակից վերև քիչ թե շատ երկար ծաղկացողունների վրա, մինչդեռ ճյուղավորված ցողուններով տեսակների մեջ ծաղկաբույլերը զբաղեցնում են ճյուղերի վերին մասը։ Ծաղիկն ունի ուղիղ կառուցվածք, երկսեռ է, հազվադեպ միասեռ (*Ափնաբույսեր*, *Եզան լեզու նուբիկոլա*)։ Ծաղկապատյանը կրկնակի է, որը բաղկացած է չորս մասի բաժանված ծաղկաբույլից և չորս ատամնավոր պսակից։ Առէջքները մեկն են, երկուսը կամ չորսը, նրանց թելերը շատ երկար են, շարժվող փոշանոթները ձգվում են ծաղկեպսակից հեռու։ Վարսանդը մեկն է, վերին մեկ, երկու կամ չորս փնջաբույն ունեցող սերմնարանով և երկար թելանման փետրաձև սռնակով։ Սերմնարանի յուրաքանչյուր փնջաբնում կան մի քանի սերմնաբողբոջ։

Պտուղը ընկույզ է (Ափնաբույս, Եզան լեզու նուբիկոլա) կամ սերմնատուփ, որը բացվում է լայնակի ճեղքով (Եզան լեզու)։ Սերմերը փոքր են, սպիտակ։

## Ցեղեր
Ընտանիքը ընդգրկում է 106 ցեղ։

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Գրականություն
* 

Կատեգորիա:Խուլեղինջածաղկավորներ
Կատեգորիա:Բույսերի ընտանիքներ
Թվիգգի

**Լեսլի Լոուսոն** (, ծննդյան ազգանունը՝ **Հորնբի**, , ), բրիտանացի սուպերմոդել, դերասանուհի և երգչուհի։ Հայտնի է **Թվիգգի** կեղծանունով (*Twiggy* բառացի նշանակում է «բարակ, նրբին», անգլերեն *twig*՝ «ոստ» բառից)։ Բրիտանական կայսրության միաբանության կին կոմանդոր է (DBE, 2018)։

## Կենսագրություն
Լեսլի Հորնբին ծնվել է Լոնդոնի արվարձանում, միջին կարողությունների տեր ընտանիքում։ 16 տարեկանում նա ծանոթացել է լոնդոնցի նորաձևության վարսավիր Լեոնարդոյի հետ և դարձել նրա գեղեցկության սրահի դեմքը։ Լեսլիի կարճ սանրվածքով առաջին լուսանկարները արել է լուսանկարիչ Բարրի Լատեգանը։ Նա էլ աղջկա համար հիշվող կեղծանուն է մտածել՝ Թվիգգի։

1966 թվականին Թվիգգին «Daily Express»-ի վարկածով ճանաչվել է Տարվա դեմք։ Կարճ ժամանակ անց աղջիկը դարձել է 1960-ական թվականների Լոնդոնի նորաձևության դեմքը։ Նրան նկարել են լավագույն լուսանկարիչները՝ Հելմուտ Նյուտոն, Սեսիլ Բիթոն։ Նորաձևության որոշ պատմաբանների կարծիքով հենց Թվիգգիին կարելի է անվանել առաջին սուպերմոդել։ Ամբողջ աշխարհում աղջիկները հյուծվածության աստիճան նիհարում էին («Թվիգգիի համախտանիշ»), կրկնօրինակում էին մեծ աչքերով մոդելի դիմահարդարումը և անսովոր կարճ սանրվածքը։ Նա դարձել է տասնամյակի իսկական այցեքարտը։

1970 թվականին Թվիգգին անսպասելիորեն հայտարարել է, որ ավարտում է մոդելային գործունեությունը։

1971 թվականին Թվիգգին արժանացել է երկու «Ոսկե գլոբուս» մրցանակի «Բոյֆրենդ» մյուզիքլի էկրանավորման մեջ դերակատարման համար, ապա բեմ է բարձրացել «Պիգմալիոնում» Էլիզա Դուլիթլի դերակատարման համար։ 1990-ական թվականներին հանդես է եկել նորաձևության արտադրության մեջ բնական մորթու կիրառման դեմ։ Թվիգգին որպես ժյուրի հանդես է եկել «Թոփ մոդել ամերիկյան ձևով» հաղորդման 5-ից մինչև 9-րդ եթերաշրջաններում։

1971 թվականին թողարկվել է Թվիգգիի առաջին ալբոմը։

2011 թվականին թողարկվել է *Romantically Yours* բալլադի բանաքաղությունը։ Հավաքածուում ներառվել են մոդելի սիրելի ստեղծագործությունները՝ Նիլ Յանգի «Only Love Can Break Your Heart» և The Kinks-ի «Waterloo Sunset», ինչպես նաև երգեր, որոնք Թվիգգին գրել է դստեր և Բրայան Ադամսի հետ։

2018 թվականին Թվիգգին դարձել է Բրիտանական կայսրության միաբանության կին կոմանդոր (թագավորական կոչումների ցանկը Նոր տարվա առթիվ) նորաձևության, արվեստի և բարեգործության ոլորտում ներդրումների համար։

2019 թվականի մարտին Լոնդոնի Բուքինգհեմյան պալատում արարողության ժամանակ Լեսլի Լոուսոնին շնորհվել է Բրիտանական կայսրության միաբանության կին կոմանդորի տիտղոս։

## Անձնական կյանք
1977 թվականին ամուսնացել է դերասան Մայքլ Ուիթնիի հետ։ 1978 թվականին ծնվել է նրանց դուստր Կառլին։ Նրանց ամուսնությունը տևել է մինչև 1983 թվականին սրտի նոպայից Ուիթնիի մահը։ 1988 թվականին ամուսնացել է դերասան Լի Լոուսոնի () հետ և վերցրել նրա ազգանունը։

## Ծանոթագրություններ

## Արտաքին հղումներ
* Икона и обыкновенная женщина. Худышка с неидеальными формами. Как появилась легендарная Твигги // *Аргументы и факты*

Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Անգլիացի մոդելներ
Կատեգորիա:Բեմական կեղծանուններ
Կատեգորիա:Բրիտանացի երաժիշտներ
Կատեգորիա:Բրիտանացի երգչուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հաղորդավարներ
Կատեգորիա:Թատրոնի դերասանուհիներ
Կատեգորիա:Ֆոտոմոդելներ
Էմիլի Լենց

**Հայնրիխ Ֆրիդրիխ Էմիլ Լենց**  (), կամ՝ **Էմիլի Խրիստիանովիչ Լենց**  (, ), բալթիկ գերմանական ծագմամբ ռուս ֆիզիկոս և էլեկտրատեխնիկ, Պետերբուրգի ԳԱ ակադեմիկոս (1830), Պետերբուրգի համալսարանի պրոֆեսոր (1836 թվականից) և ռեկտոր (1863 թվականից)։

1833 թվականին սահմանել է մակածված հոսանքների ուղղության որոշման կանոնը (տես Լենցի կանոն)։ Մշակել է էլեկտրամագնիսների հաշվարկման մեթոդները։ 1842 թվականին ճշգրիտ փորձերով հիմնավորել է էլեկտրական հոսանքի ջերմային ազդեցության օրենքը (տես Ջոուլ-Լենցի օրենք)։ Աշխատանքներ ունի մետաղների դիմադրության ջերմաստիճանային կախումը սահմանելու, մագնիսական հոսքի չափման բալիստիկ մեթոդ ստեղծելու (Մորից ֆոն Յակոբիի հետ) վերաբերյալ։ Զբաղվել է նաև երկրաֆիզիկայի հարցերի հետազոտությամբ։

## Ծանոթագրություններ

Կատեգորիա:Ռուս գյուտարարներ
Կատեգորիա:Ռուս ֆիզիկոսներ
Կատեգորիա:Տարտուի համալսարանի շրջանավարտներ
Կատեգորիա:Ռուս ճարտարագետներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Ֆիզիկոսներ այբբենական կարգով
Կատեգորիա:Սանկտ Պետերբուրգի գիտությունների ակադեմիայի իսկական անդամներ
Կատեգորիա:Գերմանացի ֆիզիկոսներ
Կատեգորիա:Գերմանացի գյուտարարներ
Կատեգորիա:Դասագրքերի հեղինակներ
Կատեգորիա:Գերմանացի ճարտարագետներ
Կատեգորիա:Լեոպոլդինայի անդամներ
Համերկրացիները

**«Համերկրացիները»** (), 1974 թվականի խորհրդային գեղարվեստական ֆիլմ, ռեժիսոր Վալենտին Վինոգրադովի դրաման՝ նկարահանված Վասիլի Շուկշինի «Եղբայր իմ․․․» վիպակի հիման վրա։

## Սյուժե
Իվան Գրոմովը հեռագիր է ստանում այն մասին, որ իր հայրը մահամերձ է։ Նա հայրենի է գյուղ վերադառնում այն քաղաքից, որտեղ ապրել է երկար տարիներ։ Հուղարկավորությանը Իվանը չի հասցնում և գալիս է հայրական դատարկ տուն։ Իվանը հանդիպում է կրտսեր եղբորը՝ Սեմյոնին, որը պատմում է նրան իր կյանքի և այն մասին, որ վաղուց և անհույս սիրահարված է հարևանուհի Վալենտինային։ Գեղեցկուհին մերժում է բոլոր երկրպագուներին, բայց անսպասելիորեն սիրում է քաղաքից եկած Իվանին։ Վալենտինայի և Իվանի միջև սիրային կապ է ծնվում։ Գյուղում դա հնարավոր չէ թաքցնել շրջապատից, և կինը դառնում է եղբայրների վեճի մեղավորը։

## Դերերում
* Միխայիլ Գլուզսկի - Միկոլայի պապը
* Բորիս Կուդրյավցև - Միկոլայի հայրը
* Սերգեյ Նիկոնենկո - Սեմյոն Գրոմով
* Վլադիմիր Զամանսկի - շրջկոմի քարտուղար
* Միխայիլ Կոկշենով - Միկոլա
* Գալինա Նենաշևա - Վալենտինա Կովալյովա
* Լեոնիդ Նևեդոմսկի - Իվան Գրոմով
* Ելենա Վոլսկայա - բուֆետապանուհի
* Լեոնիդ Իուդով - Վալյայի հայրը
* Գենադի Յուխտին - Դևյատով
* Անատոլի Սոլովյով
* Ալեքսանդրա Դենիսովա - կին
* Լյուբով Կալյուժնայա
* Ելենա Կուզմինա
* Յուրի Կրյուկով

## Նկարահանող խումբ
* Ռեժիսոր՝ Վալենտին Վինոգրադով
* Սցենարիստ՝ Վասիլի Շուկշին, Վալենտին Վինոգրադով
* Օպերատոր՝ Ռոման Վեսելեր
* Կոմպոզիտոր՝ Վլադիմիր Կոմարով
* Նկարիչ՝ Իրինա Շրետեր

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1974 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կյանքն անցել է կողքով

**«Կյանքն անցել է կողքով»** (), խորհրդային գեղարվեստական ֆիլմ, որը նկարահանել է ռեժիսոր Վլադիմիր Բասովը 1958 թվականին։ Պրեմիերան կայացել է 1959 թվականի ապրիլի 14-ին։

## Սյուժե
Ֆիլմը պատմում է ռեցիդիվիստ գող Ակուլայի կյանքի մասին։ Նա փախչում է գաղութից և փորձում շարունակել իր գողական արհեստը, բայց դրա համար ունի հին ըներների օգնության կարիք։ Նիկոլայը գնում է նրանց փնտրելու, սակայն անցել է ժամանակ, և նրանցից ոչ մեկը չի ցանկանում հիշել անցյալը և կրկին կանգնել սայթաքուն ուղու վրա։ Նրանցից մեկը՝ Ինոկենտի Ստեպանովը (Յուրի Սարանցև) աշխատում է կոմերիտական բրիգադում՝ շինարարության վրա։

## Դերերում
* Գրիգորի Գայ - Նիկոլայ «Ակուլա»
* Յուրի Սարանցև - Ինոկենտի Ստեպանով
* Իգոր Բեզյաև - Իգոր
* Վիտալի Բելյակով - Վասկա «Կոտ»
* Նիկոլայ Բոգոլյուբով - փոխգնդապետ Պանին
* Գլեբ Ստրիժենով - Պետկա-արտիստ
* Ռիմա Շորոխովա - Ինոկենտի Ստեպանովի կինը
* Լիլիա Տոլմաչյովա - Նինա
* Անատոլի Վեդյոնկին
* Լեոնիդ Դովլաթով - ուղղիչ-աշխատանքային գաղութի բանտարկյալ
* Ստանիսլավ Կորենև
* Ելիզավետա Կուզյուրինա - Մատրյոնա Պրոխորովնա
* Լեոնիդ Մարկով - «Չերվյակ»
* Ֆեոդոր Օդինոկով - «Նավոդչիկ»
* Ելենա Պոնսովա - Սմիռնովա
* Վալենտին Բրիլեև - Սանկա

## Նկարահանող խումբ
* Սցենարի հեղինակներ՝ Մարո Երզնկյան, Պլատոն Նաբոկով
* Ռեժիսոր՝ Վլադիմիր Բասով
* Օպերատոր՝ Սերգեյ Պոլույանով
* Կոմպոզիտոր՝ Միխայիլ Զիվ

## Ծանոթագրություններ

## Արտաքին հղումներ
* «Կայնքն անցել է կողքով» ֆիլմը «Энциклопедия отечественного кино» կայքում

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսական դրամա ֆիլմեր
Լեչխումի լեռնաշղթա

մինի|Լեռնաշղթայի կենտրոնական մասը
**Լեչխումի լեռնաշղթա**, Մեծ Կովկասի հարավային լեռնաշղթա, Ցխենիսծղալի և Ռիոն գետերի վերին հոսանքների միջև։ Երկարությունը մոտ 60 կմ է, առավելագույն բարձրությունը՝ 3584 մ (Սամերծղլե լեռ)։ Կազմված է պորֆիրիտներից, թերթաքարերից, հյուսիս–արևելքում՝ ֆլիշներից։ Լանջերը խիստ կտրտված են, վերին մասում ալպյան ռելիեֆ է։ Տիրապետող են լեռնաանտառային և լեռնամարգագետնային լանդշաֆտները, ենթալպյան և ալպյան մարգագետինները։ 

Կատեգորիա:Լեռնաշղթաներ այբբենական կարգով
Կատեգորիա:Վրաստանի լեռնաշղթաներ
Քրիստոֆ Բլոխեր

**Քրիստոֆ Բլոխեր** (, ), շվեյցարացի քաղաքական գործիչ, Շվեյցարիայի ժողովրդական կուսակցության անդամ, միլիարդատեր, որը իր ունեցվածքը քիմիական արդյունաբերությունից է կուտակել (EMS-CHEMIE AG ֆիրման, ուր Բլոխերը եկել էր 60-ական թվականների վերջին և որը նա ավերակներից հանել է), 2004-2007 թվականներին Շվեյցարիայի արդարադատության և ոստիկանության դաշնային դեպարտամենտի նախարար։ Ծնվել է 1940 թվականի հոկտեմբերի 11-ին Մայլան քաղաքում (Ցյուրիխ կանտոն)՝ պաստորի ընտանիքում։

## Կրթություն
1956 թվականին Ուվիզեն քաղաքում հատուկ դասընթացների ավարտից հետո երկու տարի գյուղատնտեսական արտադրության դասընթացների է մասնակցել։ Գյուղատնտեսություն է սովորել Վյուլֆլինգեն քաղաքի  համալսարանում, բայց հետո վերապրոֆիլավորվել է իրավունքի և սովորել իրավագիտություն Փարիզի, Մոնպելյեի և Ցյուրիխի համալսարաններում։ 1969 թվականին՝ դիպլոմի պաշտպանություն, 2 տարի անց՝ Շվեյցարիայի գյուղատնտեսության ոլորտում սեփականության երաշխիք թեմայով ատենախոսության պաշտպանություն։ 1971 թվականին իրավաբանական գիտությունների դոկտոր։ Մի քանի տարի աշխատել է մի շարք ընկերություններում որպես իրավաբանական խորհրդական։

## Քաղաքական կարիերա
Քրիստոֆ Բլոխերը քաղաքականության նկատմամբ սկսել է հետաքրքրություն ցուցաբերել դեռևս ուսանողական տարիներին։ Ցյուրիխի համալսարանում եղել է Շտուդենտենրինգ կազմակերպության հիմնադիրներից մեկը, Այնուհետև՝ համալսարանի մեծ ուսանողական խորհրդի անդամ։ Հետագայում Բլոխերը մտնում է Շվեյցարիայի ժողովրդական կուսակցություն, որը ստեղծվել է 1971 թվականին՝ գյուղացիների, բյուրգերների և  արհեստավորների կուսակցության ու Շվեյցարիայի դեմոկրատական կուսակցության միաձուլման միջոցով։ Հետագայում Բլոխերը եղել է Մայլեն քաղաքի համայնքային խորհրդի անդամ (1974-1978 թվականներին), Ցյուրիխի կանտոնային խորհրդի պատգամավոր (1975-1980 թվականներին)։ 1977 թվականին ընտրվել է Ցյուրիխի կանտոնի Շվեյցարական ժողովրդական կուսակցության նախագահ, 1979 թվականին դարձել է Ազգային խորհրդի պատգամավոր։ 2003 թվականին դարձել է Դաշնային խորհրդի անդամ։

## Ծանոթագրություններ

## Արտաքին հղումներ
* Профиль на сайте парламента Швейцарии
* Биография на www.munzinger.de
* Личный сайт Кристофа Блохера

Կատեգորիա:Շվեյցարիայի նախարարներ
Կատեգորիա:Շվեյցարացի գործարարներ
Կատեգորիա:Շվեյցարիայի քաղաքական գործիչներ
Անտոնիա Բըրդ

**Անտոնիա Բըրդ** (, ), բրիտանացի կինոռեժիսոր, թատերական ռեժիսոր և կինոպրոդյուսեր։

## Կենսագրություն
Անտոնիա Բըրդը ծնվել է 1951 թվականին Լոնդոնում։ Նրա մայրը՝ Ռոզմարին, թատերական ռեժիսոր էր, իսկ հայրը՝ Մայքլը, դերասան էր։

## Կարիերա
Անտոնիան թատրոնում սկսել է աշխատել 17 տարեկանից։ Նրա առաջին պաշտոնը եղել է *Сoventry Rep*-ում (Լոնդոն) ռեժիսորի օգնական։ Որպես ռեժիսոր՝ վեց տարի աշխատել է «Ռոյալ Կորտ» թատրոնում։ 1980-ական թվականների կեսերից անցել է կինոյի և հեռուստատեսության։ Դարձել է *Runs 4-Way* կինոարտադրությամբ զբաղվող ընկերության հիմնադիրներից մեկը (Ռոբերտ Կարլայլի հետ միասին)։ Նկարահանվել է «Քահանա», «Խենթ սեր», «Մարդակեր» և ուրիշ ֆիլմերում։

## Անձնական կյանք և մահ
Անտոնիան բուսակեր էր։ Մինչև մահը ամուսնացած է եղել կինոօպերատոր Իէն Այլեթի հետ։ 62-ամյա Անտոնիան մահացել է 2013 թվականի հոկտեմբերի 24-ին Լոնդոնում վահանաձև գեղձի քաղցկեղի դեմ 7-ամսյա պայքարից հետո։

## Ֆիլմագրություն
Ռեժիսոր
* «Գյուղ» / *The Village* (2013) (սերիալ)
* «Կրքոտ կին» / *A Passionate Woman* (2010) (սերիալ)
* «Անգիր» / *Off by Heart* (2009)
* «Կրեկեր» / *Cracker* (2006)
* «Ուրվականներ» / *Spooks* (2005) (սերիալ)
* «Երկվորյակների որս» / *The Hamburg Cell* (2004)
* «Վերականգնում» / *Rehab* (2003)
* «Խնամք» / *Care* (2000)
* «Մարդակեր» / *Ravenous* (1999)
* «Հեղինակություն» / *Face* (1997)
* «Խենթ սեր» / *Mad Love* (1995)
* «Քահանա» / *Priest* (1994)
* «Առավելագույն պրակտիկա» / *Peak Practice* (1993) (սերիալ)
* «Սցենար․ անվտանգ» / *Screenplay: Safe* (1993) (սերիալ)
* «Տեսուչ Մորս» / *Inspector Morse* (1992) (սերիալ)
* «Տղամարդկանց սենյակ» / *The Men`s Room* (1991) (սերիալ)
* «Սահմանից հարավ» / *South of the Border* (1988) (սերիալ)
* «Զուտ անգլիական սպանություն» / *The Bill* (1989) (սերիալ)
* «Աղետ» / *Casualty* (1986—1987) (սերիալ)

## Ծանոթագրություններ

## Արտաքին հղումներ
* 

Կատեգորիա:BAFTA մրցանակի դափնեկիրներ
Կատեգորիա:Բրիտանացի արվեստագետներ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի ռեժիսորներ
Կատեգորիա:Թատերական ռեժիսորներ այբբենական կարգով
Կատեգորիա:Լոնդոն քաղաքում ծնվածներ
Կատեգորիա:Լոնդոն քաղաքում մահացածներ
Կատեգորիա:Կին կինոռեժիսորներ
Կատեգորիա:Կինոռեժիսորներ այբբենական կարգով
Ջեյմս Ջեբբիա

**Ջեյմս Ջեբբիա** (, ), անգլիացի գործարար և հագուստի դիզայներ։ Ջեբբան հայտնի է որպես սքեյթբորդի խանութի և հագուստի Supreme ապրանքանիշի հիմնադիր։

## Վաղ կյանք
Ջեյմսը ծնվել է 1963 թվականի հուլիսի 22-ին Նյու Յորքում՝ ԱՄՆ։

Մեկ տարեկան հասակում Ջեյմսը իր ընտանիքի հետ տեղափոխվել Կրոլի՝ Արևմտյան Սուսեքս, Մեծ Բրիտանիա։ Նրա հայրը ծառայել էԱՄՆ ռազմաօդային ուժերում, իսկ մայրը աշխատել է որպես ուսուցչուհի։ Նրա ծնողները բաժանվել են, երբ Ջեյմսը 10 տարեկան էր

Ջեբան ԱՄՆ է վերադարձել 19 տարեկան հասակում։

## Կարիերա
1983 թվականին Ջեբան տեղափոխվել է Նյու Յորք, ապրել է Սթաթեն Այլենդ փողոցում գտնվող վարձու տանը։ Նա աշխատել է *Parachute* սքեյթբորդերի տեղական խանութում, որը գտնվում է Սոհոյում։

1989 թվականին բացվել է նրա առաջին *Union*, *NYC* մանրածախ խանութը, որտեղ հիմնականում վաճառվում էին հագուստի անգլիական բրենդները, իսկ 1991-ից մինչև 1994 թվականը նա համագործակցել է Շոն Ստյուսիի հետ։

1994 թվականին Ջեբբիան հիմնադրել է սքեյթբորդերի և հագուստի Supreme խանութը, բացել է իր առաջին խանութը Մանհեթենի կենտրոնում գտնվող Լաֆայեթ փողոցում։ Այսօր բրենդը ունի 11 խանութ ամբողջ աշխարհում, 1-ը Լոս Անջելեսում, Լոնդոնում և Փարիզում, 2-ը Նյու Յորքում և 6-ը՝ Ճապոնիայում։

## Անձնական կյանք
Ջեբբիան ամուսնացած է Բյանկա Ջեբբիայի հետ և ունի երկու երեխա։ Ներկայումս նա ապրում է Նյու Յորքի Ստորին Մանհեթենում գտնվող *West Village*-ում։

## Ծանոթագրություններ

## Արտաքին հղումներ
* Официальный сайт Supreme — бренда Джеймса Джеббии

Կատեգորիա:21-րդ դարի ամերիկացի գործարարներ
Կատեգորիա:Ամերիկացի գործարարներ
Կատեգորիա:Ամերիկացի դիզայներներ
Կատեգորիա:Նյու Յորք քաղաքում ծնվածներ
Կատեգորիա:Նորաձևության դիզայներներ
Լեպիդոլիթ

thumb|200px
**Լեպիդոլիթ**,  ( – թեփուկ և … լիթ), միներալ փայլարների խմբից։ Սովորաբար պարունակում է K-ին տեղակալող Na, Rb, Cs խառնուրդներ։ 
Կախված ստրուկտուրայից բյուրեղագիտական համակարգը մոնոկլինային կամ տրիկլինային է։ Առաջացնում է թերթավոր, նուրբ թեփուկավոր ագրեգատներ։ 
Գույնը՝ սպիտակ, վարդագույն, գունատ–մանուշակագույն։ 
Կարծրությունը՝ 2,5–4, խտությունը՝ 2900 կգյ/մ³։ 
Հանդիպում է գրանիտներում, գրեյզեններում, պեգմատիտներում։ Հումք է Li, Rb, Cs ստանալու համար։

## Արտաքին հղումներ
* Լեպիդոլիթը միներալների կատալոգում
 

Կատեգորիա:Սիլիկատներ (միներալներ)
Կատեգորիա:Կալիումի միներալներ
Կատեգորիա:Ալյումինի միներալներ
Կատեգորիա:Թանկարժեք քարեր
Կատեգորիա:Լիթիումի միացություններ
Կատեգորիա:Սիլիցիումի միացություններ
Կատեգորիա:Կալիումի միացություններ
Լուի Պիեռ Անրիկել-Դյուպոն

**Լուի Պիեռ Անրիկել-Դյուպոն**, կամ **Լուի Պիեռ Հենրիկել-Դյուպոն** (, ), ֆրանսիացի փորագրող, XIX դարի հայտնի ֆրանսիացի քանդակագործներից մեկը։ Ֆրանսիայի գեղարվեստի ակադեմիայի անդամ էր (1849 թվականից)։

## Կենսագրություն
Լուի Պիեռ Անրիկել-Դյուպոնը մինչև 17 տարեկանը սովորել է Ֆրանսիայի ազգային բարձրակարգ գեղարվեստի դպրոցում՝ Պ․ Գերենի մոտ, մտադրվելով նվիրվել նկարչությանը, բայց հետո նա անցում կատարեց քանդակագործությանը, որտեղ իր ուսուցիչն էր հռչակավոր Շառլ Բերվիկան։

1816 և 1818 թվականներին իր քանդակներով կրկնակի անգամ զբաղեցրեց առաջին հորիզոնականը, որը հնարավորություն տվեց բացել իր սեփական արվեստանոցը և ուսումնասիրել փորագրության գրաֆիկայի նոր ոճեր։

1818 թվականից նա աշխատել է հիմնականում նկարազարդ գրքերի հրատարակիչների համար, իսկ լուրջ աշխատանքով հանրությանը ներկայացել է միայն 1822 թվականին, հատկապես Անտոնիս վան Դեյքի դիմանկարի փորագրությունից հետո։ Հենց այդ էստամպին հետևեց երկար մի ուրիշ շարքեր, որոնք կատարվում էին հիմնականում գծային ձևով և առանձնանում բնօրինակների փոխանցման հավատարմությամբ, փորիչի մաքրությամբ ու փափկությամբ, և ընդհանրապես կատարման ձևով։  Ժ․ Օդրանի ազդեցության տակ նա ձգտում էր դեպի *«Կենդանի, պարզ և սրամիտ ուղղին»։*

1849 թվականից ֆրանսիական ինստիտուտի անդամ էր, իսկ 1863 թվականից փորագրություն էր դասավանդում Փարիզի գեղարվեստի դպրոցում։ Իր աշակերտներից էր նաև Շարլ Ալբեր Վալտները։

1871 թվականին ընտրվեց Ֆրանսիայի գեղարվեստի ակադեմիայի նախագահ։

Նկարչի հազարավոր ստեղծագործություններից հատկապես նշանավոր են։
* «Լորդ Ստաֆֆորտի թափորը դեպի կախաղան» Պոլ Դելարոշի կտավից,
* «Կրոմվելը Կառլ I-ի դագաղի մոտ» Պոլ Դելարոշի կտավից,
* «Հիսուս Քրիստոսի ճաշը Ղուկաս և Կլեոպաս քարոզիչների հետ Էմմաուսի ճանապարհին» Պաոլո Վերոնեզեի կտավից,
* «Սբ․ Եկատերինայի նշանդրեքը» Կոռեջոի կտավից,
* «Քրիստոս մխիթարիչ» Արի Շեֆֆերի կտավից,
* «Գուստավ I Վազի հրաժարականը» Լուի Էրսանի կտավից,
* «Հեմիցիկլ» Փարիզի Գեղարվեստի դպրոցի վիթխարի պատին՝ Պ. Դելարոշի նկարից, որի համար ծախսվել է մի քանի տարիներ։

Նրա փորագրած դիմանկարներից շատերը նույնպես հրաշալի են։

Դյուպոնը թաղված է Ֆարիզի Մոնպառնասի գերեզմանատանը։

## Պատկերասրահ

Պատկեր:Correggio - Marriage of St Catherine - Walters 37912.jpg|«Սբ․ Եկատերինայի նշանդրեքը» Կոռեջոի կտավից
Պատկեր:Henriquel-Dupont - Hémicycle 1.jpg|«Հեմիցիկլ» Պոլ Դելարոշի կտավից
Պատկեր:Henriquel-Dupont - Hémicycle 2.jpg|«Հեմիցիկլ» Պոլ Դելարոշի կտավից
Պատկեր:Henriquel-Dupont - Hémicycle 3.jpg|«Հեմիցիկլ» Պոլ Դելարոշի կտավից


## Պարգևներ
* Պատվո լեգեոնի շքանշան կոմանդոր(1831)
* Քաղաքացիական ծառայությունների շքանշնակիր Pour le Mérite
* Փարիզյան սալոնի պաշտոնական մեդալ(1853)

## Ծանոթագրություններ

## Արտաքին հղումներ
* 

Կատեգորիա:Բեռլինի գեղարվեստի ակադեմիայի անդամներ
Կատեգորիա:Բնօրինակում անաղբյուր հոդվածներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի գրաֆիկներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի փորագրիչներ
Կատեգորիա:Ֆրանսիացի քանդակագործներ
Սողոմոնի երգը (վեպ)

**«Սողոմոնի երգը»** (), 20-րդ դարի աֆրոամերիկացի արձակագրուհի Թոնի Մորիսոնի հրատարակած երրորդ վեպը, որը նրան լայն ճանաչում ու համբավ է բերել։ 1977 թվականին տպագրված այդ երկը շրջապատում «Կթվոր» մականունով հայտնի աֆրոամերիկացի Մեյկոն Դեդ  III-ի (*Macon "Milkman" Dead III*) կյանքի մասին է՝ ծնունդից մինչև հասուն տարիքի հասնելը։ Վերջինս ունևոր ընտանիքից է, ապրում է Միչիգանում։ Վեպում ծավալվող դեպքերը տեղի են ունենում քսաներորդ դարի երկրորդ կեսին։

*«Սողոմոնի երգը»* վեպը հենց լույս տեսնելու տարում արժանացել է գրաքննադատների ազգային շրջանակի մրցանակին (*National Book Critics Circle Award*), Օփրա Ուինֆրիի հանրահայտ *Oprah's Book Club* ակումբի հավանությանն ու ընտրությանը, «Նյուսուիք» ամսագրի կազմած «Բոլոր ժամանակների 100 լավագույն գրքերի» ցանկում զբաղեցրել 57-րդ տեղը։ 1993 թվականին Թոնի Մորիսոնին գրականության Նոբելյան մրցանակի շնորհման արարողության ժամանակ *«Սողոմոնի երգը»* հատուկ հիշատակվել ու մեջբերվել է մրցանակի առաջադրված հեղինակին շվեդական ակադեմիայի ներկայացուցչի բնութագրող խոսքում։ 1998 թվականին *Radcliffe Publishing Course* կազմակերպությունը աֆրոամերիկացի կին գրողի այդ երկին 25-րդ տեղն է հատկացրել 20-րդ դարի անգլալեզու լավագույն վեպերի շարքում։

## Ծանոթագրություններ

## Արտաքին հղումներ
* Essays and General Info about ''Song of Solomon''
* Analysis of ''Song of Solomon'' on Lit React
* Stanford University's free on-line video course The Art of Living  includes the following three 50-minute lectures about moral interpretations of *Song of Solomon*։
** "The Narrative Construction of the Self" by Kenneth Allen Taylor
** "The Flight of Self" by R. Lanier Anderson
** "It's not about you Living Longer. It's About how you Live and Why" by Joshua Landy

Կատեգորիա:1977 գրքեր
Կատեգորիա:20-րդ դարի վեպեր
Կատեգորիա:Ամերիկյան վեպեր
Կատեգորիա:Անգլերեն գրականություն
Կատեգորիա:Անգլերեն վեպեր
Կատեգորիա:Մոգական ռեալիստական վեպեր
Կատեգորիա:1977 վեպեր
Կատեգորիա:1977 թվականի ամերիկյան վեպեր
Ֆարհան Ախթար

**Ֆարհան Ախթար** (, , (),
հնդիկ ռեժիսոր, դերասան, պրոդյուսեր, սցենարիստ և հեռուստահաղորդավար։

## Կենսագրություն
Ֆարհանը ծնվել է 1974 թվականի հունվարի 9-ին Բոմբեյում՝ սցենարիստ Ջավեդ Ախթարի (նրա կինը՝ Հանի Իրանի) ընտանիքում։ Նրա ավագ քույրը սցենարիստ և ռեժիսոր է Զոյա Ախթարն է։ Ծնողները ամուսնալուծվել են կյանքի առաջին օրերին, իսկ 1984 թվականին հայրն ամուսնացել է դերասանուհի Շաբանա Ազմի հետ, ով դարձել է նրա խորթ մայրը։ Ֆարհանը սկսել է իր կարիերան որպես ռեժիսորի օգնական «Սիրո պահեր» (1991) ֆիլմում, երբ նա 17 տարեկան էր, այնուհետև բացում է Script Shop գործակալությունը, որտեղ անցկացնում է հաջորդ երեք տարիները։ Նա նաև օգնել է Պանկաջ Փարաշարին «Himalay Putra» ֆիլմի նկարահանման հրապարակում 1997 թվականին։
1999 թվականին Ֆարհանը բացել է  Excel Entertainment Pvt ՍՊԸ Ռիթեիշ Վիդհվենի հետ։

2001 թվականին կայացել է նրա դեբյուտը «Սրտի ցանկություն» ֆիլմով, և ունեցել առևտրային հաջողություն։ Քննադատ Զիյա ուս Սալամը դրվատել է ռեժիսոր Ախթարին։

2004 թվականին Ախթարը ֆիլմ է նկարահանել «Կյանքի նպատակը» վերնագրով, այն մարդու մասին, որն ամեն ինչին ցանկանում է հասնել ինքնուրույն։
2006 թվականին Ախթարը թողարկել է «Դոն. Mafia Leader»-ը, որը 1978 թվականի համանուն ֆիլմի ռիմեյքն էր և, ինչպես և բնօրինակը, առևտրային հաջողություն է ունենում տոմսարկղում։ Հանդիսատեսները հատկապես հիշում էին երկխոսությունները։
2008 թվականին Ֆարհան Ախթարը կատարել է իր դեբյուտը, որտեղ երգել է հինգ երգ և օգտագործել նաև կիթառի իր հմտությունները։ Ֆիլմը կոմերցիոն հաջողություն է ունեցել և Ախթարը շահել է մրցանակ։

2013 թվականին նա նկարահանվել է Bhaag Milkha Bhaag ֆիլմում, որտեղ խաղացել է արագավազորդ Միլկի։ Հանուն դերի նա երկար մարզվել է, ուսումնասիրել է անձամբ Միլկիի կենսագրությունը և մորուք է թողել։ Ֆիլմը առևտրային հաջողություն է ունեցել և նրան բերել է մրցանակ Լավագույն տղամարդկային դերի համար։
2015 թվականին Ֆարհանը խաղացել է իր քրոջ պլանի դերերից մեկը «Թող սիրտը բաբախի» ֆիլմում, որը կոմերցիոն հաջողություն է ունեցել։ Նա երգել է իր երգերից մեկը՝ զուգերգելով Պրիյանկա Չոպրայի հետ
։

## Ծանոթագրություններ

Կատեգորիա:Հնդիկ սցենարիստներ
Կատեգորիա:Հնդիկ կինոռեժիսորներ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Լեոնա-Լիբերական բարձրություն

thumb|200px
**Լեոնա-Լիբերական բարձրություն**, գտնվում է Արևմտյան Աֆրիկայում։ Ձգվելով հյուսիսից–արևմուտքից հարավ–արևելք՝ իջնում է դեպի Ատլանտյան օվկիանոսի մերձափնյա դաշտավայրը։ Կազմված է մինչքեմբրյան ապարներից։ Առավելագույն բարձրությունը 1948 մ է (Բինտիմանի լեռ)։

Կատեգորիա:Սիերա Լեոնեի աշխարհագրություն
Կատեգորիա:Գվինեայի աշխարհագրություն
Կատեգորիա:Լիբերիայի աշխարհագրություն
Լեռնամարգագետնային հողեր

**Լեռնամարգագետնային հողեր**, մարգագետնային հողերի խումբ։ Ձևավորվում են բարձր լեռնային գոտում՝ մարգագետնային, առավելապես ցածրաճ բուսական ծածկոցի տակ, ցուրտ և խոնավ կլիմայի պայմաններում։ Սեծ զանգվածներով կան Հայկական բարձրավանդակի, Փոքր և Մեծ Կովկասների, Տյան Շանի, Պամիրի, Ալպերի, Կորդիլերների և այլ լեռնային համակարգերի բարձր տարածքներում։ Լեռնամարգագետնային հողերը մակերեսից ուժեղ ճմակալած (երբեմն թույլ տորֆացած), թույլ դիֆերենցված, ամբողջ կտրվածքով գրեթե միատարր, բաց դարչնագույն կամ դարչնագույն, ավազախճային մասնիկներով հարուստ, թեթև մեխանիկական կազմ ունեցող, սակավազոր և միջին հզորության հողեր են։ Հարուստ են օրգանական նյութերով (12–18%), ունեն թթու ռեակցիա։ Լեռնամարգագետնային հողերը լավ բազա են ամառային արոտների համար։ 

Կատեգորիա:Հողի տեսակներ
Աննա Կարապետյան (պարուհի)

**Աննա Ռաշիդի Կարապետյան** (), հայ պարուհի, բալետի արտիստ, «Երաժշտական թատրոնի դերասան», ՀՀ Ոստիկանության պահեստազորի փոխգնդապետ, Հայաստանի վաստակավոր արտիստ։

## Կենսագրություն
### Կրթություն

Միջին մասնագիտական կրթությունը ստացել է Երևանի պարարվեստի ուսումնարանում։ 1986 թ. բալետի արտիստ որակավորմամբ ավարտել է ուսումնարանը։ Բարձրագույն կրթությունը ստացել է Երևանի թատրոնի և կինոյի պետական ինստիտուտում։ 2006 թ․ ավարտել է  բուհը,  և ստացել «Երաժշտական թատրոնի դերասան» որակավորում։ 
Սովորել և ավարտել է  ԵԹԿՊԻ-ի  մագիստրատուրան՝ ստանալով Ռեժիսուրայի մագիստրոս որակավորում։ Աննա Կարապետյանը 10 տարի շարունակ եղել է Պարի պետական անսամբլի և 10 տարի «Բարեկամություն» պետական համույթի առաջատար մենապարուհի։

### Աշխատանքային գործունեություն
Աննա Ռաշիդի Կարապետյանը 2000 թվականից աշխատում է ԵԹԿՊԻ-ում որպես Ժող.բնորոշ պարեր և Պարարվեստի ռեժիսուրա առարկաների դասախոս։ 
2007թ.-ից 2021 թվականները աշխատել է ՀՀ Ոստիկանության մշակույթի բաժնում, որպես երգի-պարի համույթի գեղարվեստական ղեկավար, ՀՀ Ոստիկանության պահեստազորի փոխգնդապետ է։
2013թ.-ից 2021 թվականները ԵԹԿՊԻ-ում աշխատել է որպես Խորեոգրաֆիայի ամբիոնի վարիչ։ 
2019 թվականին արժանացել է պրոֆեսորի կոչման։
2014 թ.-ից  համագործակցում է դրամատիկ թատրոնների հետ, և ունի իրականացրած բազմաթիվ բեմադրություններ  ու բալետմայստերական աշխատանքներ թատրոններում։
Բազում անգամներ հրավիրվել է սփյուռքահայ համայնքի կողմից Փարիզ, Լիոն, Սան Ֆրանցիսկո, Թեհրան, իր պարային բեմադրությունները կատարելու և մասնագիտական հմտությունները փոխանցելու սփյուռքահայ և օտարազգի պարողներին։ Նա 5 տարի շարունակ մասնակցել է «Արտ Ֆեստ» փառատոնին, որպես հանձնախմբի անդամ։

2021 թվականից գտնվում է Ամերիկայի Միացյալ Նահանգներում։ Մասնագիտական գործունեությունը շարունակում է ԱՄՆ-ում, հանդիսանում է «Խարակտեր» պարի ստուդիայի գեղարվեստական ղեկավարը։

## Պարգևներ և կոչումներ
*ՀՀ մշակույթի նախարարության Ոսկե մեդալ 
*Մովսես Խորենացու մեդալ
*«Երևան քաղաքի մշակույթի պատվավոր գործիչ»
*Հայաստանի վաստակավոր արտիստ
*Փաստավավերագրության միջազգային ակադեմիայի պատվավոր դոկտոր
*«Օրենքի պատվար» մեդալ
*«Ոստիկանության 100-ամյակ»-ի պատվոգիր
*ՀՀ Ոստիկանության փոխգնդապետ

## Ծանոթագրություններ

Կատեգորիա:Մովսես Խորենացու մեդալակիրներ
Կատեգորիա:Հայաստանի վաստակավոր արտիստներ
Կատեգորիա:Երևանի պարարվեստի ուսումնարանի շրջանավարտներ
Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:ՀՀ մշակույթի նախարարության ոսկե մեդալակիրներ
Նինին

**Նին Իչժոու** (, , , , առավել հայտնի է որպես **Նինին**), չինացի երգչուհի։ Հանդիսանում է հարավկորեական Aespa գըրլ բենդի անդամ, որտեղ զբաղեցնում է գլխավոր վոկալիստի և մակնեի դիրքերը։

## Կյանք և կարիերա

### Վաղ կյանք և կարիերայի սկիզբ

Ծնվել է Չինաստանի Հեյլունցզյան նահանգի Հարբին քաղաքում։ Մանուկ հասակում նա բազմաթիվ անգամներ մասնակցել է տաղանդների շոուների և ցուցադրել է իր վոկալային տվյալները։ Նա հզոր ձայն ունի և շնորհիվ դրա հրավիրվում է SM Entertainment։ 2016 թվականին մեկնում է Հարավային Կորեա։

### 2020-ներկա։ Դեբյուտը Aespa-ում
2016 թվականի սեպտեմբերի 19-ին ներկայացվում է որպես SM Entertainment լեյբլի նոր թրեյնի, որտեղ չորս տարի պրակտիկա է անցնում։ 2020 թվականի հոկտեմբերի 29-ին ներկայացվում է որպես լեյբլի նոր գըրլ բենդի՝ Aespa-ի երրորդ անդամ։ Նույն թվականի նոյեմբերի 17-ին դեբյուտ է կատարում «Black Mamba» թվային սինգլով։

## Սկավառակագրություն

## Ֆիլմագրություն

### Ժամանցային շոուներ

## Ծանոթագրություններ

Կատեգորիա:Չինացի երաժիշտներ
Կատեգորիա:Չինացի երգչուհիներ
Կատեգորիա:Բեմական կեղծանուններ
Երկու անգամ ծնվածը

**«Երկու անգամ ծնվածը»** (), խորհրդային գեղարվեստական ֆիլմ, որը բեմադրել է ռեժիսոր Արկադի Սիրենկոն 1983 թվականին Վիկտոր Աստաֆևի և Եվգենի Ֆեդորովսկու սցենարով։

## Սյուժե
Սպիտակ ծովում 1942 թվականի գարնանը խորհրդային վիրավորներ զինվորներ տեղափոխող շոգենավը հայտնվում է գերմանական ինքնաթիռների գնդակոծության տակ և խորտակվում։ Գերմանացի օդաչուն զայրացած է. նա ոչ մի կերպ չի կարողանում սպանել կենդանի մնացած վերջին ռուսին։ Տասնութամյա նորակոչիկ զինվորը, հրաշքով փրկվելով օդից հետապնդումից, հուսահատ համառությամբ տանում է մարտական ընկերների հերոսական մահվան մասին լուրտ, հարազատներին ուղղված նրանց վերջին նամակները։ Նա ոչ միայն կարողանում է կենդանի մնալ, այլև վերջին փամփուշտով խփում է գերմանացի օդաչուին։

## Դերերում

## Նկարահանող խումբ
* Բեմադրող օպերատոր՝ Էլիզբար Կարավաև
* Բեմադրող ռեժիսոր՝ Արկադի Սիրենկո
* Բեմադրող նկարիչ՝ Ալեքսանդր Սամուլեկին
* Կոմպոզիտոր՝ Էդիսոն Դենիսով
* Հնչյունային օպերատոր՝ Վլադիմիր Մազուրով
* Սցենարիստներ՝ Վիկտոր Աստաֆև, Եվգենի Ֆեդորովսկի

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1942 թվականին
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Կատեգորիա:1980-ականների խորհրդային ֆիլմեր
Հույն Զոռբան (վեպ)

**«Հույն Զոռբան»** (, «*Ալեքսիս Զոռբայի կյանքն ու արկածները*»), կրետեացի հույն գրող Նիկոս Կազանձակիսի վեպը, որն առաջին անգամ հրատարակվել է 1946 թվականին։ 1952 թվականին գրքի անգլերեն թարգմանությունը *Zorba The Greek* վերնագրով լույս է ընծայվել Մեծ Բրիտանիայում, մեկ տարի անց՝ ԱՄՆ-ում։ Վեպը մի հույն երիտասարդ մտավորականի մասին է, ով իր գրքային կյանքին հրաժեշտ է տալիս եռանդուն ու խորհրդավոր Ալեքսիս Զոռբայի օգնությամբ։

1916 թվականին Հունաստանով ճամփորդելիս Կազանձակիսը Աֆոնում (Աթոսում) հանդիպել, ծանոթացել ու մտերմացել է հանքագործ բանվոր Յորգիս Զոռբասի հետ (, 1867–1941), ում կյանքի պատմությունն ապշեցրել ու հրապուրել է գրողին։ Դրանից երեք տասնամյակ անց նա գիրք է գրել, որի հիմքում դրել է վերոհիշյալ պատմությունը և որպես գլխավոր հերոսի՝ պատկերել է իր ընկերոջը՝ Ալեքսիս Զոռբաս անունով։

1964 թվականին հույն անվանի կինոռեժիսոր, սցենարիստ, պրոդյուսեր Միխալիս Կակոյանիսը *«Հույն Զոռբան»* վեպի հիման վրա նկարահանել է նույնանուն ֆիլմը, որը հեղինակավոր «Օսկար» կինոմրցանակի է արժանացել երեք անվանակարգում։ Գլխավոր հերոսին այդ կինոնկարում մարմնավորել է նշանավոր կինոդերասան Էնթոնի Քուինը։ Բացի այդ, 1968 թվականին Բրոդվեյում բեմադրվել է *Զոռբա* մյուզիքլը, 1993 թվականին էլ BBC-ն հեռարձակել է «Հույն Զոռբան» երկմասանոց ռադիոբեմադրությունը, որտեղ գլխավոր դերերի կատարմամբ հանդես են եկել Ռոբերտ Սթիվենսն ու Մայքլ Մելոնին։ 
Այս ամենի արդյունքում *Զոռբա*-ն հատուկ անունից դարձել է բնութագրող հասարակ անուն։

Ի հավելումն վերոնշյալի արժե հիշատակել, որ վեպի գերմաներեն թարգմանության հիման վրա 1972 թվականին հեռուստաֆիլմ է նկարահանվել, 1987–88 թվականներին էլ *Verona Arena*-ում ներկայացվել է Միկիս Թեոդորակիսի գրած *Zorba il Greco* բալետի բեմադրությունը։

## Ծանոթագրություններ

## Գրականություն
*
;Ռուսերեն հրատարակություններ
* Грек Зорба. М.։ София, Гелиос, 2003. ISBN 5-344-00298-X
* Невероятные похождения Алексиса Зорбаса. М.։ Лотос, Классика плюс, 2005. ISBN 5-89973-944-4
* Невероятные похождения Алексиса Зорбаса. М.։ Азбука, 2014. ISBN 978-5-389-07933-5

## Արտաքին հղումներ

*The Nikos Kazantzakis Files  
*Book review, *Time Magazine*, April 20, 1953

Կատեգորիա:1946 գրքեր
Կատեգորիա:1946 վեպեր
Կատեգորիա:Գրական ստեղծագործություններ այբբենական կարգով
Կատեգորիա:Ժամանակակից հունական գրականություն
Լասլո Բենեդեկ

**Լասլո Բենեդեկ**, (),  կինոռեժիսոր, ֆիլմերի մեծ մասը նկարահանել Է ԱՄՆ- ում։  Աշխատել է Հունգարիայում, Գերմանիայում, Ֆրանսիայում։  Հայտնի է այնպիսի ֆիլմերի բեմադրությամբ, ինչպիսիք են «Կոմիվոյաժերի մահը» ( 1951 թվական), «Ոսկե գլոբուս» լավագույն ռեժիսուրայի և «Վայրենի» ֆիլմի (1953) համար։

## Կենսագրություն
Ծնվել է 1905 թվականին Բուդապեշտում (Ավստրո-Հունգարիա)։ Աշխատել է որպես կինոօպերատոր (1927 թվական), ռեժիսորի խմբագիր և օգնական (1930-ական թվականներ) Հունգարիայի ազգային կինեմատոգրաֆի կայացման շրջանում։ Երկրորդ համաշխարհային պատերազմից առաջ՝ 1937 թվականին վախենալով հետապնդումներից հրեական ծագման պատճառով մեկնել է ԱՄՆ
։
Արտագաղթում և հետագայում Metro-Goldwyn-Mayer-ում աշխատանքի տեղավորվելու գործում նրան աջակցել է Լուիս Բարթլ Մայերը՝ այդ ընկերության հիմնադիրներից մեկը։ 1943-1944 թվականներին որպես երկրորդ ռեժիսոր մասնակցել է «Երգ Ռուսաստանի մասին» () ֆիլմի նկարահանումների ավարտին, որը հետագայում հակաամերիկյան գործունեության հետաքննության հանձնաժողովը ճանաչել է կոմունիստական քարոզչություն։

Ռեժիսորի առաջին ինքնուրույն աշխատանքներից մեկը դարձավ կես փաստաթղթային ոճով «Նյու Յորքի նավահանգիստը» (1949 թվական) ֆիլմը, որը դարձել է կինոյում առաջին փորձը։ Լ. Բենեդեկի հաջորդ ֆիլմը «Կոմիվոյաժերի մահը», 1951 թվական) բերում է նրան «Ոսկե գլոբուս» լավագույն ռեժիսուրայի և արժանի ճանաչման համար։ Չորրորդ աշխատանքը՝ «Վայրենի (ֆիլմ, 1953) | վայրենի]]» (1953), ավելի է ամրապնդում այդ հաջողությունը։ Գլխավոր դերը խաղացող դերասան Մարլոն Բրանդոն դարձել է հերոսական ապստամբության գլխավոր խորհրդանիշ, իսկ ֆիլմը՝ որպես բայքերական ենթամշակույթի ձևավորման գաղափարական խորհրդանիշ։

Իսթեբլիշմենթը մերժել է նկարը, Իսկ Մեծ Բրիտանիայում այն մինչև 1968 թվականը այն եղել է գրաքննության արգելքի տակ։

1950-ականների կեսերին Լ. Բենեդեկը հրավիրվել է Եվրոպա և ֆիլմեր  նկարահանել Գերմանիայում և Ֆրանսիայում։  ԱՄՆ վերադառնալուց հետո անցնում է հեռուստատեսության հետ համագործակցության և 1960-ականների վերջին մասնակցում է ավելի քան 20 սերիալների նկարահանումներին։ Առավել հայտնի են «Փերրի Մեյսոն» (1960-1961 թվականների 9 սերիա), «Հնարավորի սահմաններից դուրս» (1963-1964 թվականների 3 սերիա), «Ալֆրեդ Հիչքոքը ներկայացնում է» (1964 և 1965 թվականների սերիաներ) և այլն։ 1970-ականների սկզբին նկարահանել է երկու լիամետրաժ կինոնկար (այդ թվում ՝ «Թութակ»), որոնք նախկին հաջողությունը չեն ունեցել։ 
Մահացել է 87 տարեկան հասակում Նյու Յորքում։

## Ծանոթագրություններ

Կատեգորիա:Կինոռեժիսորներ
Կատեգորիա:Ամերիկացի կինոռեժիսորներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Հունգարացի սցենարիստներ
Կատեգորիա:Ամերիկացի սցենարիստներ
Կատեգորիա:Ամերիկացի օպերատորներ
Յանինա Դլուսկայա

մինի|150px|Յանինա Դլուսկայա: «''Bluszcz''» ամսագրի շապիկի նախագիծ, 20-ական թվականներ
մինի|150px|Յանինա Դլուսկայա: «''Die Dame''» ամսագրի շապիկի նախագիծ, 20-ական թվականներ
**Յանինա Դլուսկայա** ( Janina Dłuska), ) լեհ նկարչուհի, դիզայներ և բեմանկարիչ։

## Կենսագրություն
Կրակովի դպրոցն ավարտելուց հետո, որտեղ Յանինան միաժամանակ անցնում էր նկարչության դասընթացներ, ընդունվել և հաջողությամբ ավարտել է Մոսկվայի գեղանկարչության, քանդակագործության ու ճարտարապետության ուսումնարանը՝ ստանալով նկարչի կոչում։

1919 թվականին անկախություն ձեռք բերելուց հետո Դլուսկայան վերադարձել է Լեհաստան։

Խորհրդա-լեհական պատերազմի մասնակից է։ Ռազմական գործեղությունների ընթացքում նա ծառայել է որպես բուժքույր կանանց լեգեոնում։

Պատերազմից հետո աշխատանքի է ընդունվել որպես արվեստի ուսուցչուհի Լյուբլինի կանանց ուսուցչական սեմինարիայում։

1922 թվականին տեղափոխվել է Մյունխեն, որտեղ երեք տարի շարունակել է գեղանկարչություն սովորել արվեստի ակադեմիայում, ապա սովորել է Փարիզում։ Նա մասնագիտացել է ջրաներկով դիմանկարների ստեղծման գործում։

Աշխատել է որպես նկարիչ-դիզայներ մի շարք ամսագրերում, մասնավորապես՝ «*[[Վոգ|Vogue»]]-*ում և «*Die Dame»-*ում։

1931 թվականին վերադարձել է Լեհաստան և բնակություն հաստատել Վիլնյուսում։ Հետո նա սկսեց հետաքրքրվել օդագնացությամբ, սովորել աերակումբում։ Ավարտելով պիլոտաժի տեսական դասընթացը, նա սկսեց գործնական պարապմունքները սավառնարվեստի ոլորտում, սակայն 1932 թվականի հունիսի 8-ին մահացավ ավիավթարի հետևանքով։

## Ընտանիք
Նրա քույրը Մարիա Դլուսկայան էր, ով լեզվաբան էր Կրակովի համալսարանում։ 1954 թվականին Մարիա Դլուսկայան իր քրոջ գեղարվեստական ժառանգության մի մասը նվիրաբերեց Կրակովի ազգային թանգարանին։

## Գրականություն
Marian Romeyko։ Ku Czci Poległych Lotników Księga Pamiątkowa. Warszawa։ Wydawnictwo Komitetu Budowy Pomnika Poległych Lotników, 1933, s. 375. (пол.)

## Ծանոթագրություններ

Կատեգորիա:Ավիավթարից զոհվածներ
Կատեգորիա:Բնօրինակում անաղբյուր հոդվածներ
Կատեգորիա:Լեհ բեմանկարիչներ
Կատեգորիա:Լեհ դիզայներներ
Կատեգորիա:Լեհ կին արվեստագետներ
Կատեգորիա:Լեհ նկարչուհիներ
Կատեգորիա:Խորհրդա-լեհական պատերազմի մասնակիցներ
Կատեգորիա:Մյունխենի գեղարվեստի ակադեմիայի շրջանավարտներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Օտտո Լևի

**Օտտո Լևի** (, , ), ավստրիացի ֆիզիոլոգ, դեղաբան, բժշկագիտության դոկտոր (1896)։ 1909–1938 թվականներին եղել է Գրացի համալսարանի պրոֆեսոր, 1940 թվականից Նյու Յորքի համալսարանի բժշկական քոլեջի պրոֆեսոր։

Նյարդային դրդման քիմիական հաղորդման տեսության ստեղծողներից է։ Լևին ցույց տվեց, որ սրտի աշխատանքի կարգավորումն իրականանում է նյարդային վերջույթներից արտազատվող ֆիզիոլոգիական ակտիվ նյութերով՝ մեդիատորներով։ 1936 թվականին (Հենրի Դեյլի հետ համատեղ) ստացել է նոբելյան մրցանակ՝ *Քիմիական ազդակների փոխանցմումը նյարդային իմպուլսներին* բացահայտման համար։

## Ծանոթագրություններ

Կատեգորիա:Ավստրիացի ֆիզիոլոգներ
Կատեգորիա:Բժշկական գիտությունների դոկտորներ
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կատեգորիա:Նոբելյան մրցանակի դափնեկիրներ
Կատեգորիա:Ավստրիական «Գիտության և արվեստի համար» պատվո խաչի ասպետներ
Հանկա Օրդոնուվնա

**Հանկա Օրդոնուվնա** (), իսկական անունը՝ **Մարիա Աննա Պետրուշինսկայա** (; ), լեհ դերասանուհի, երգչուհի և պարուհի։

## Կենսագրություն
Մարիա Աննա Պետրուշինսկայան (իսկական անունը՝ Հանկա Օրդոնուվնա) ծնվել է 1902 թվականի սեպտեմբերի 25-ին Վարշավայում (Լեհաստան, Ռուսական կայսրություն)։ Մանուկ հասակում նա հաճախել է Վարշավայի Մեծ թատրոնի բալետի դպրոցը, իսկ 16 տարեկանում իր դեբյուտը կատարել է փոքրիկ «Սֆինքս» թատրոնում։ Այնուհետև նա ելույթ է ունեցել Լյուբլինի «Wesoły Ul» թատրոնում, որտեղ հայտնի դարձավ որպես զինվորական երգերի կատարող։ Թատրոնի փակումից հետո վերադարձել է Վարշավա և ելույթ ունեցել «Mirage» and «Qui Pro Quo» կաբարեում։

Ֆրիդերիկ Յարոսին մեծ դեր է խաղացել նրա՝ որպես նկարչի զարգացման գործում։ Նրա ղեկավարությամբ Գանկան ձեռք բերեց իր յուրահատուկ ոճը։ Նրան մեծ ճանաչում է բերել «Սերը քեզ ամեն ինչ կների» () երգը «Լրտեսը դիմակով» (1933) ֆիլմից։ Այս երգը դարձել է Հանկայի այցեքարտը։ Նա շատ է շրջագայել արտասահմանում՝ Փարիզում, Բեռլինում և Վիեննայում։

1931 թվականին նա ամուսնացել է կոմս Միխալ Տիշկևիչի հետ, ով նրա բազմաթիվ երգերի հեղինակն էր։ Մահացել է 1950 թվականի սեպտեմբերի 8-ին Լիբանանի Բեյրութ քաղաքում 47 տարեկան հասակում տուբերկուլյոզի դեմ երկար պայքարելուց հետո։

## Ծանոթագրություններ

## Արտաքին հղումներ
* 

Կատեգորիա:Լեհ դերասաններ
Կատեգորիա:Լեհ երգչուհիներ
Կատեգորիա:Տուբերկուլոզից մահացածներ
Կատեգորիա:Բեմական կեղծանուններ